cyanic-selkie/wikianc huggingface dataset:
அமிதாப் தாக்கூர்
மேற்கோள்கள்
பகுப்பு:1968 பிறப்புகள் பகுப்பு:இந்திய காவல் அதிகாரிகள் பகுப்பு:இந்திய காவல் பணி அதிகாரிகள் பகுப்பு:வாழும் நபர்கள்
பாம்பாறு
பாம்பாறு என்பது தென்னிந்தியாவில் உள்ள மூன்று நதிகளுக்குப் பெயராகும்.
சின்னக்கல்லார் அருவி
சின்னக்கல்லார் அருவி (Chinnakallar Falls) இந்திய மாநிலமான தமிழ்நாட்டில், கோயம்புத்தூர் மாவட்டத்தில், வால்பாறை வட்டத்தில், உள்ள ஓர் அருவியாகும்.
இந்த அருவியை நினைவு கூறும் முகமாக தமிழ் திரைப்படமான "சூர்யவம்சத்தில்" சரத்குமாரின் ஒரு பாடல் இங்கு படப்பிடிப்பு செய்யப்பட்டது. இவ்விடத்தின் அடையாள ஆள்கூறுகள்:10°18'11"வடக்கு 77•°1'47"கிழக்கு என்பதாகும்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:கோயம்புத்தூர் மாவட்டம் பகுப்பு:கோயம்புத்தூர் மாவட்டத்திலுள்ள அருவிகள்
மில்டன் ஒபாடே
அப்போல்லோ மில்டன் ஒபாடே (Apollo Milton Obote ) (28 டிசம்பர் 1925 – 10 அக்டோபர் 2005) ஐக்கிய இராச்சியத்தின் கீழிருந்த உகாண்டா நாட்டிற்கு விடுதலைப் போராட்டங்கள் மூலம் 1962-இல்  விடுதலைப் பெற்றுத் தந்தவர் ஆவார். இவர் உகாண்டாவின் பிரதம அமைச்சராக 1962 முதல் 1966 வரை பணியாற்றியவர். பின் 19666 முதல் 1971 முடிய உகாண்டா அதிபராக பதவியில் இருந்தவர். 1971-இல் இராணுவ அதிகாரி இடி அமீன் இராணுவப் புரட்சி மூலம் உகாண்டாவின் அதிபர் பதவியைக் கைப்பற்றினார். 1979-இல் இடி அமீனை நாட்டை விட்டு துரத்திய பிறகு 1980-இல் மில்டன் ஒபாடே மீண்டும் உகாண்டாவின் அதிபராக தேர்ந்தெடுக்கப்பட்டார். இவரது இரண்டாவது அதிபர் ஆட்சியின் போது நீண்டகாலமாக நடைபெற்ற கொடூரமான இராணுவ நடவடிக்கைகளால் இலட்சக்கணக்கான மக்கள் இனப்படுகொலை செய்யப்பட்டனர். இதனால் ஏற்பட்ட இராணுவப்புரட்சியால் இவர் நாடு கடத்தப்பட்டு இறந்தார்.
உகாண்டா புதர் போர்
1983-இல் ஒபாடே அரசுக்கு எதிரான கொரில்லாப் போராளிகள் மீது இராணுவ நடவடிக்கை எடுக்கப்பட்டது. இந்த இராணுவ நடவடிக்கையில் வடக்கு உகாண்டாவில் 1 இலட்சம் முதல் 5 இலட்சம் வரையான மக்கள் இனப்படுகொலை செய்யப்பட்டனர். இதை அடுத்து உகாண்டாவில் ஏற்பட்ட இராணுவப் புரட்சி மூலம் மில்டன் ஒபாடேவை 27 சூலை 1985 அன்று உகாண்டாவிலிருந்து நாடு கடத்தப்பட்டார்.
இறப்பு
நாடு கடத்தப்பட்ட ஒபாடே கென்யா மற்றும் ஜாம்பியா நாட்டில் சில ஆண்டுகள் அடைக்கலமாக இருந்தார். இறுதியாக மில்டன் ஒபாடே ஜோகானஸ்பேர்க், தென்னாபிரிக்கா நாட்டின் ஜோகானஸ்பேர்க் நகர மருத்துவமனையில் 10 அக்டோபர் 2005 அன்று காலமானார்.
மேலும் படிக்க
பகுப்பு:1925 பிறப்புகள் பகுப்பு:2005 இறப்புகள் பகுப்பு:உகாண்டா பகுப்பு:உகாண்டா நபர்கள்
காதல் 2 கல்யாணம்
காதல் 2 கல்யாணம் (Kadhal 2 Kalyanam) (காதல் டு கல்யாணம் என படிக்கவேண்டும் ) என்பது வெளிவராத தமிழ் காதல் நகைச்சுவைத் திரைப்படமாகும். இதை அறிமுக இயக்குநரான மிலிந்த் ராவு இயக்கினார். இப்படத்தின் நட்சத்திரங்களான ஆர்யாவின் தம்பி சத்யா மற்றும் ரம்யா ஆகியோர் முதன்மைப் பாத்திரங்களில் நடித்துள்ளனர். இவர்களுடன் ஜெயஸ்ரீ, நாகேந்திரபிரசாத், கஸ்தூரி, அனுஜா ஐயர் ஆகியோர் நடித்துள்ளனர். பிரபல திரைப்பட விமர்சகர் பரத்வாஜ் ரங்கன் படத்துன் உரையாடல்களை எழுதியுள்ளார். யுவன் ஷங்கர் ராஜா படத்தின் பின்னணி இசையை அமைத்துள்ளார். 2008 ஆம் ஆண்டு நடுப்பகுதியில், முன் தயாரிப்புப் பணிகள் துவங்கியது. படத்தின் படப்பிடிப்பு ஒரு வருடத்திற்கும் மேலாக நீடித்தது, 2010 சூலையில் முடிவடைந்தது. இந்த திரைப்படமானது மிர்ச்சி மூவிஸ் மற்றும் ஈஸ்ட் கோஸ்ட் எண்டர்டெயின்மெண்ட் ஆகியவை இணைந்து தயாரித்தன. அவை தற்போது திரைப்படத் தயாரிப்புத் தொழிலில் இல்லை. எனவே படம் வெளியிடப்படவில்லை.
தயாரிப்பு
காத்ல் 2 கல்யாணம் படத்தின் திரைக்கதையைத் தேர்ந்தெடுப்பதற்கு முன்னர் ஆர்யாவும் சத்யாவும் பல திரைக்கதைகளைப் பார்த்து இதை முடிவு செய்தனர். இந்தப் படத்தில் சத்யா ஒரு வானொலி தொகுப்பாளர் (ரேடியோ ஜாக்கி) பாத்திரத்தில் நடித்தார். இந்தப் பாத்திரத்தில் நடிக்க முடிவெடுத்தப் பின்னர் சத்யா மும்பையில் உள்ள பாலிவுட் நடிகர் அனுபம் கெர்ரின் நடிப்பு பள்ளியில் "நடிப்பு திறன் வளர்ப்பு" பயிற்சி பெற்றார். படப்பிடிப்பு தொடங்குவதற்கு முன்னர் சத்யா ஒரு வானொலி நிலையத்தில் தொழில்முறை வானொலித் தொகுப்பாளர்களின் பணிகளை கவனித்தார். ரம்யா தனது மூன்றாவது படமான வாரணம் ஆயிரம் முடித்ததும் 2008 அக்டோபரில் இந்தப் படத்துக்கு ஒப்பந்தமானார்,  அவரது கதாபாத்திரத்திரமானது  " பெருநிறுவன உலகில் தொழில் சார்ந்து இயங்கும், ஒரு சுயாதீனமான பெண்" என்று விவரிக்கப்பட்டது. " மேலும், முன்னணி நடிகை ஜெயஸ்ரீ 2008 நவம்பரில்  ஒரு குறிப்பிடத்தக்க பாத்திரத்தில் நடிக்க கையெழுத்திட்டார். இது ஒரு தசாப்தத்திற்குப் பிறகு அவர் திரைத் துறைக்கு திரும்புவதை குறிப்பிடத்தக்கது.   2008 திசம்பரில், நடிகை கஸ்தூரி ஒரு துணைப் பாத்திரத்திரமாக நாகேந்திர பிரசாத்தின் கதாபாத்திரத்திற்கு மனைவியாக நடித்தார், இதனுடன் படத்தில் ஜான் விஜய் ஒரு குடிகாரனாக நடிக்க ஒப்புக்கொண்டார்.  2009 ஆம் ஆண்டு மத்தியில் துவங்கிய படத்தின் படப்பிடிப்புகள் அறியப்படாத காரணங்களால் தடைபட்ட படப்படிப்பானது 2010 இல் மீண்டும் தொடங்கியது.
படத்தின் பெரும்பகுதி வானொலி நிலையத்தில் நடப்பது என்பதால், கலை இயக்குனர் ராஜீவன் ஒரு வானொலி தொகுப்பாளர் மையத்தை சென்னையில் உருவாக்கினார். இந்த திரைப்படத்தில் குறிப்பிடத்தக்க அம்சமாக, முருகனின் அறுபடை வீடுகளும் இடம்பெறும் விதத்தில் படம்பிடிக்கப்பட்டது. இது 40 ஆண்டுகளுக்குப் பிறகு முதல்முறையாக படம்பிடிக்கப்பட்ட படமாகும். இது ஒரு பேருந்து சுற்றுப்பயணத்தில் நடப்பதாக எடுக்கப்பட்டது. படத்துக்கு எடுக்கப்பட்ட பாடல்களில் ஒன்றான "வெள்ளைக் கொடி" என்ற பாடல், முருகனின் படைவீடுகளில் ஒன்றான திருச்செந்தூர் நகரில் படமாக்கப்பட்டது. மேலும் நாகேந்திர பிரசாத் இயற்றிய பாடலான,  "தேடி வருவேன்" என்ற பாடல் புதுச்சேரியில் படம்பிடிக்கப்பட்டது. 2010 சூலையில், இரண்டு பாடல்கள் பதிவு செய்யப்பட்டன; செங்குன்றம் அருகே உள்ள ஒரு பண்ணை வீட்டில் "நா வெட்டப் போற ஆடு"  என்ற பாடல் படமாக்கப்பட்டது. இதில் சத்யா, திவ்யா ஆகியோருடன் துணை நடிகர்கள் ஆடினர். இதைத் தொடர்ந்து கடைசிப் பாடலாக "இது காதலாய் இருந்திடுமோ" என்ற பாடல் படம்பிடிக்கப்பட்டது. இந்தப் பாடலை ஏவிஎம் படப்பிடிப்பு அரங்கில் சோடிக்கப்பட்ட காட்டில் எடுக்கப்பட்டது. இந்தப்பாடலுக்கான நடன அசைவுகளை தினேஷ் அமைத்தார். இந்தப் பாடல்களின் படப்பிடிப்பு முடிந்து, ஒன்றரை வருடங்கள் கழித்து படப்பிடிப்பு முடிவடைந்தது.
படத்தின் தயாரிப்பில் ஏற்பட்ட நீண்ட காலத் தாமதத்துக்குப் பிறகு, மீர் மூவிஸ் மே 29 இல் முழு படப்பிடிப்பும் முடிவடைந்ததாக அறிவித்தது. 2013 சூனில் படப்பிடிப்புக்குப் பிந்தைய பணிகள் துவங்கின. இதனுடன் 2013 சூனில் திரைப்படத்தின் முன்னோட்டம் வெளியிடப்பட்டது. படத்தின் வெளியீடு செப்டம்பர் மாதத்தில் நடக்கும் என எதிர்பார்க்கப்பட்டது.
பின்னணி இசை
இத்தப் படத்திற்கான பின்னணி இசையை யுவன் சங்கர் ராஜா மேற்கொண்டார். படத்திற்கான பாடல்களுக்கான இசையமைப்பும், பாடல் பதிவும் 2009 மற்றும் 2010 இல் மேற்கோள்ளப்பட்டன. பாடல் வெளியீட்டின்போது இரண்டு வருடங்களுக்கு முன்னரே தனது பாடல் பதிவு செய்யப்பட்டதாக பாடகி சின்மயி கூறினார், மேலும் யுவன் சங்கர் 2010 செப்டம்பரிலேயே பாடல்களின் முதன்மைப் பதிவுகளை வழங்கிவிட்டதாக குறிப்பிட்டார். இருப்பினும், படத்தின் தயாரிப்பில் ஏற்பட்ட நீண்ட கால தாமதத்தால், படத்தின் பாடல் தொகுப்பு 2011 மார்ச்சில் வெளியிடப்பட்டது. சோனி மியூசிகால் நேரடியாக மார்ச் 18 அன்று பாடல்கள் வெளியிட்ட போதிலும், பின்னர் ஒரு சிறப்பு வெளியீடாக ரேடியோ மிர்ச்சியில் ஒரு நிகழ்ச்சி நடைபெற்றது. இதில் அனைத்து பாடல்களும் வெளிவந்து ஒளிபரப்பப்பட்டன. இந்நிகழ்ச்சியில் ஆர்யா, சத்யா மற்றும் மிலிந்த் ஆகியோர் கலந்துகொண்டனர்.
இந்த இசைத்தொகுப்பில் ஆறு பாடல்கள் இடம்பெற்றன. யுவன் ஷங்கர் ராஜா தனது டுவிட்டர் பக்கத்தில் இந்த பாடல்கள் பற்றிக் குறிப்பிடுகையில் இவை "இளமை மற்றும் புதியவை" என்று கூறினார், ஒரு பாடலை அவரே பாடியும் இருந்தார். இந்தப் பாடல் தொகுப்பில் பாடகர்-இசையமைப்பாளர் தோஷி சபரியின் முதல் தமிழ்ப் பாடல் இடம்பெற்றது, இது யுவன் ஷங்கருடனான கூட்டணியில வெளியான ஒய் படத்தில் இடம்பெற்ற "சீஹரி" என்ற பாடலுக்கு அடுத்து வெளியான அவரது இரண்டாவது பாடல். தெலுங்கு பாடகர் மற்றும் நடிகரான அனூஜ் குருவாரா இந்தப் படத்திற்காக ஒரு பாடலை பாடி இருக்க வேண்டும், ஆனால் பாடல் தொகுப்பில் இடம்பெறவில்லை.,
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வெளிவராத தமிழ்த் திரைப்படங்கள்
இந்தியா தொலைநோக்கு 2020
இந்தியா தொலைநோக்கு 2020 (India Vision 2020) என்பது இந்திய அறிவியல் தொழில்நுட்பத் தகவல் முன்னறிவிப்பு மற்றும் கணிப்புக் குழுவால் (TIFAC) வெளியிடப்பட்ட ஒருஆவண அறிக்கையாகும். இவ்வறிக்கை டாக்டர் ஏ. பி. ஜே. அப்துல் கலாம் அவர்கள் தலைமையில் 500 வல்லுநர்களின் கூட்டு முயற்சியால் வெளியிடப்பட்டுள்ளது. இத்தொலைநோக்குப் பார்வை குறித்து "இந்தியா 2020 :புத்தாயிரம் ஆண்டுகளுக்கான ஒரு தொலைநோக்கு" என்ற நூலில் டாக்டர் ஏ.பி.ஜெ.அப்துல்கலாம் மற்றும் டாக்டர் ய.சு.ராஜன் என அழைக்கப்படும் யக்ஞசுவாமி சுந்தரராஜன் ஆகியோர் விளக்கியுள்ளனர்.
இத்திட்டம் குறித்து கலாம் கூறுகையில் இந்திய நாடு வளர்ந்த நாடாக மாறுவதற்கு குறிப்பிடத்தக்க ஐந்து  துறைகள் ஒருங்கிணைந்து செயலாற்ற வேண்டும் என்கிறார். இந்தியாவின் மொத்த உள்நாட்டு உற்பத்தியை இரட்டிப்பாக்குவதற்குாிய நிலை மற்றும் அதற்குாிய திறன் மேம்பாடு, இயற்கை வளம், மனிதவளம் மற்றும் மனிதவளத்தின் இணைந்த செயல்பாடு ஆகியவை இந்தியாவை வளர்ந்த இந்தியாவாக மாற்றுவதற்கு முதன்மையிடம் பெறுகின்றன.
வெளியிணைப்பு
பகுப்பு:இந்தியப் பொருளாதாரம் பகுப்பு:2020 பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
சிங்ராஜ் அதான
சிங்கராஜ் அதான (Singhraj Adhana) (பிறப்பு: 26 சனவரி 1982) இந்தியாவின் அரியானா மாநிலத்தின் பரிதாபாத் நகரத்தைச் சேர்ந்த இவர் இணை ஒலிம்பிக்கில் சிறு கைத்துப்பாக்கிச் சுடும் வீரர் ஆவார்.
இணை ஒலிம்பிக் விளையாட்டுக்களில்
சிங்கராஜ் அதானா 2020 டோக்கியோ இணை ஒலிம்பிக்கில் 31 ஆகஸ்டு 2021 அன்று 10 மீட்டர் சிறு கைத்துப்பாக்கிச் சுடுதல் போட்டியில் வெண்கலப் பதக்கமும், 4 செப்டம்பர் 2021 அன்று ஆடவர் கலப்பு  SH 1 பிரிவில் 50 மீட்டர் சிறு கைத்துப்பாக்கிச் சுடுதல் போட்டியில் வெள்ளிப் பதக்கமும் வென்றவர் ஆவார்.
மேற்கோள்கள்
பகுப்பு:அரியானா நபர்கள் பகுப்பு:இந்திய ஒலிம்பிக் வீரர்கள் பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இந்திய ஒலிம்பிக் குறிவைத்து சுடுவோர்கள் பகுப்பு:இணை ஒலிம்பிக் விளையாட்டு வீரர்கள் பகுப்பு:1982 பிறப்புகள்
இரிடியம் நான்காக்சைடு
இரிடியம் நான்காக்சைடு(IrO4, இரிடியம்((VIII) ஆக்சைடு) (Iridium tetroxide (IrO4, Iridium(VIII) oxide) என்பது ஆக்சிசனேற்ற நிலை +VIII இல் ஆக்சிசனும் இரிடியமும் இணைந்த ஒர் இரட்டைச் சேர்மமாகும். திடநிலை ஆர்கானில் -267 0 செல்சியசு வெப்பநிலையில் [(η1O2)IrO2] இன்  ஒளிவேதியியல் மறுசீரமைப்பு வினையினால் இரிடியம் நான்காக்சைடு உருவாகிறது. உயர் வெப்பநிலையில் இந்த ஆக்சைடு நிலைப்புத் தன்மையுடன் இருப்பதில்லை. இரிடியம் நான்காக்சைடின் நேர்மின் அயனியை அகச்சிகப்பு ஒளிமின்பிரிகை நிறமாலையியல் வழியாக கண்டறிந்தபொழுது இதன் முறையான ஆக்சிசனேற்ற நிலை IX என தெரிவிக்கப்பட்டுள்ளது இரிடியம் டெட்ராக்சைடு என்ற பெயராலும் இச்சேர்மத்தை அழைப்பர். .
செர்னிவ்சி நகரம்
செர்னிவ்சி (ஆங்கிலம்: Chernivtsi) என்பது மேற்கு உக்ரைனில் உள்ள ஒரு நகரம் ஆகும். இது ப்ரூட் நதியின் மேல் பாதையில் அமைந்துள்ளது. செர்னிவ்சி என்பது செர்னிவ்சி மாகாணத்தின் நிர்வாக மையமாகும் - புகோவினாவின் வரலாற்று பிராந்தியத்தின் உக்ரேனிய பகுதியாகும். நிர்வாக ரீதியாக, செர்னிவ்சி பிராந்திய முக்கியத்துவம் வாய்ந்த நகரம். 2001 உக்ரேனிய மக்கள் தொகை கணக்கெடுப்பின் போது, நகரத்தின் மக்கள் தொகை 240,600 ஆக இருந்தது. தற்போதைய மக்கள் தொகை 295366 ஆக இருக்கிறது.
இரிடியம் நான்காக்சைடு
மேற்கோள்கள்
பகுப்பு:இரிடியம் சேர்மங்கள் பகுப்பு:ஆக்சைடுகள்
செர்னிவ்சி நகரம்
செர்னிவ்சி தற்போது மேற்கு உக்ரைனின் முக்கிய கலாச்சார மையங்களில் ஒன்றாக பார்க்கப்படுகிறது. இந்த நகரம் உக்ரைனின் முக்கியமான கல்வி மற்றும் கட்டடக்கலை தளங்களில் ஒன்றாக கருதப்படுகிறது. வரலாற்று ரீதியாக ஒரு காஸ்மோபாலிட்டன் சமூகம், செர்னிவ்சி ஒரு காலத்தில் "லிட்டில் வியன்னா " மற்றும் " ஜெருசலேம் ஆன் தி ப்ரூட்" என்று அழைக்கப்பட்டது. செர்னிவ்சி தற்போது உலகெங்கிலும் உள்ள ஏழு நகரங்களுடன் இரட்டை நகரமாகும். இந்த நகரம் ஒரு முக்கிய பிராந்திய ரயில் மற்றும் சாலை போக்குவரத்து மையமாக உள்ளது, இது ஒரு சர்வதேச விமான நிலையத்தையும் கொண்டுள்ளது.
பெயர்கள்
அதன் உக்ரேனிய பெயரான செர்னிவ்சியைத் தவிர, நகரம் பல்வேறு மொழிகளில் பல பெயர்களால் அறியப்படுகிறது, அவை நகரத்தின் வரலாறு முழுவதும் இருந்ததைப் போலவே அந்தந்த மக்கள்தொகை குழுக்களால் பயன்படுத்தப்படுகின்றன,
புவியியல் மற்றும் காலநிலை
செர்னிவ்சி வரலாற்றுப் பகுதியான புகோவினா பகுதியில் அமைந்துள்ளது, இது தற்போது ருமேனியா (தெற்கு) மற்றும் உக்ரைன் (வடக்கு) இடையே பகிரப்பட்டுள்ளது. இந்த நகரம் கடல் மட்டத்திலிருந்து 248 மீட்டர் உயரத்தில் அமைந்துள்ளது, மேலும் காடுகள் மற்றும் வயல்களால் சூழப்பட்டுள்ளது. ப்ரூட் நதி நகரின் நிலப்பரப்பு வழியாக செல்கிறது.
அரசு மற்றும் துணைப்பிரிவுகள்
செர்னிவ்சி என்பது செர்னிவ்சி மாகாணத்தின் நிர்வாக மையமாகும், மேலும் நகரத்திற்கு சொந்தமான அரசாங்கத்தையும் கொண்டுள்ளது. செர்னிவ்சிபிராந்தியத்தில் மூன்று நிர்வாக மாவட்டங்களாக பிரிக்கப்பட்டுள்ளது
புள்ளி விவரங்கள்
2001 ஆம் ஆண்டில் சமீபத்திய அனைத்து உக்ரேனிய மக்கள்தொகை கணக்கெடுப்பின்படி, செர்னிவ்சியின் மக்கள் தொகை 65 தேசிய இனங்களில் சுமார் 240,600 பேர் என்ற அளவில் உள்ளது. அவர்களில், 189,000 (79.8%) உக்ரேனியர்கள்; 26,700 (11.3%) உரசியர்கள் ; 10,500 (4.4%) ருமேனியர்கள்; 3,800 (1.6%) மோல்தோவான்ஸ் ; 1,400 (0.6%) போலிஷ் ; 1,300 (0.6%) யூதர்கள்; 2,900 (1.2%) பிற தேசியங்கள். கடைசியாக கிடைக்கக்கூடிய சோவியத் தரவுகளின் அடிப்படையில், நகரத்தின் மக்கள் தொகை, 1 ஜனவரி 1989 நிலவரப்படி, சுமார் 295,000 பேர் குடியிருக்கின்றனர். இவர்களில், சுமார் 172,000 உக்ரேனியர்கள், 46,000 ரஷ்யர்கள், 16,000 ருமேனியர்கள், 13,000 மோல்டோவான்கள், 7,000 துருவங்கள் மற்றும் பலர் உள்ளனர்.
கலாச்சாரம்
செர்னிவ்சி நகரத்தில் குடிமக்களையும் பார்வையாளர்களையும் ஈர்க்கும் பல இடங்கள் உள்ளன: நாடக அரங்கம், பிராந்திய சேர்ந்திசைக் குழுக்கள், ஆர்கன் மற்றும் சேம்பர் மியூசிக் ஹால், பொம்மை-தியேட்டர், உள்ளூர் லோர் அருங்காட்சியகம், வரலாறு மற்றும் பொருளாதாரம், நுண்கலை அருங்காட்சியகம், புக்கோவினியன் புலம்பெயர் அருங்காட்சியகம், அருங்காட்சியகம் நாட்டுப்புற கட்டிடக்கலை மற்றும் வாழ்க்கை முறை, எழுத்தாளர்களின் நினைவு அருங்காட்சியகங்கள், மத்திய கலாச்சார அரண்மனை, டீட்ரால்னா சதுக்கத்தில் உள்ள ஸ்டார் ஆலி போன்றவை.
குறிப்புகள்
பகுப்பு:Coordinates on Wikidata பகுப்பு:உக்ரைனிய நகரங்கள்
பராக்கோடு
பராக்கோடு இந்தியாவின் கேரள மாநிலமான பதனம்திட்டா மாவட்டத்தில் அடூரின் புறநகரில் அமைந்துள்ள முக்கிய சந்திப்புகளில் ஒன்று ஆகும்.
அரசியல்
பராக்கோடு பதனம்திட்டா மாவட்ட பஞ்சாயத்தின் ஒரு பகுதியாகும். இது பதானம்திட்டா மக்களவைத் தொகுதியில் உள்ள அடூர் சட்டமன்றத் தொகுதியின் கீழ் வருகிறது. ஸ்ரீ. சித்தாயம் கோபகுமார் அடூரின் தற்போதைய எம்.எல்.ஏ. ஸ்ரீ. அன்டோ ஆண்டனி பதானம்திட்டாவின் தற்போதைய நாடாளுமன்ற உறுப்பினராக உள்ளார்.
புவியியல்
பராக்கோடு முக்கிய பகுதி கயம்குளம்-புனலூர் சாலையில் ஒரு சந்திப்பு. இது பதனபுரம், புனலூர் போன்ற இடங்களை அடூருடன் இணைக்கிறது.
புள்ளிவிவரங்கள்
மலையாளம் பராக்கோடின் சொந்த மொழி.
மேலும் காண்க
அருகலிகல்
கேப்ரியல் சூறாவளி
கேப்ரியல் சூறாவளி (Cyclone Gabrielle) 2023 ஆம் ஆண்டு பிப்ரவரி மாதத்தில் நியூசிலாந்து மற்றும் நோர்போக்கு தீவை தாக்கியது. கடுமையான வெப்பமண்டல சூறாவளியான கேப்ரியலின் தாக்குதலால் நியூசிலாந்தில் குறைந்தது 46,000 வீடுகள் மின்சாரத்தை இழந்தன. கனமழை மற்றும் காற்று வீசும் என அதிகாரிகள் எச்சரிக்கை விடுத்த காரணத்தால் நூற்றுக்கணக்கான விமானங்கள் ரத்து செய்யப்பட்டன. சில பகுதிகளில் தொலைபேசி சேவை பாதிக்கப்பட்டது. கேப்ரியல் புயல், வடக்கு தீவுக்கு அருகில் நிலைக்கொண்டிருந்ததால், சில பகுதிகளில் அவசர நிலை பிரகடனப்படுத்தப்பட்டது. ஆக்லாந்து மற்றும் அதைச் சுற்றியுள்ள பகுதிகளில், வரலாறு காணாத மழை பொழிந்து ஏற்பட்ட வெள்ளத்தால் நான்கு பேர் உயிரிழந்தனர். ஆயிரக்கணக்கான மக்கள் தங்கள் இடங்களை விட்டு இடம்பெயர்ந்தனர். பல இடங்களில் நிலச்சரிவுகள் ஏற்பட்டு வீடுகள் தரைமட்டமாகின.
2022-23 ஆம் ஆண்டின் ஆத்திரேலிய மண்டல சூறாவளி பருவத்தின் ஐந்தாவது பெயரிடப்பட்ட புயலாகவும் 2022-23 தென் பசிபிக் சூறாவளி பருவத்தின் முதல் கடுமையான வெப்பமண்டல சூறாவளியாகவும் இப்புயல் கருதப்படுகிறது. சாலமன் தீவுகளுக்கு தெற்கே நிலைகொண்டிருந்த போது, பிப்ரவரி 6 அன்று கேப்ரியல் முதலில் ஒரு வளரும் வெப்பமண்டல தாழ்வு நிலையாகக் குறிப்பிடப்பட்டது. வெப்பமண்டல சூறாவளி என வகைப்படுத்தப்படுவதற்கு முன்பு ஆத்திரேலிய வானிலை ஆய்வு மையம் இதற்கு கேப்ரியல் என்று பெயரிட்டது. இந்தச் சூறாவளி தெற்கு பசிபிக் படுகையில் நகர்வதற்கு முன், 3 ஆம் வகை கடுமையான வெப்பமண்டல சூறாவளியை அடைந்தது. பின்னர் பிப்ரவரி 11 இல் ஒரு துணை வெப்பமண்டல தாழ்வு நிலையாக விரைவாக சிதைந்தது.
நியூசிலாந்தின் வடக்குத் தீவு முழுவதும் கனமழை மற்றும் காற்று எச்சரிக்கைகள் விடப்பட்ட நிலையில், கேப்ரியல் நெருங்கி வந்ததால் நோர்போக் தீவு சிவப்பு எச்சரிக்கைக்கு உட்படுத்தப்பட்டது. 2023 வடக்குத் தீவு வெள்ளத்தின் விளைவாக ஆக்லாந்து மற்றும் கடற்கரை பகுதிகளில் ஏற்கனவே இருந்த அவசர நிலைகள் நீட்டிக்கப்பட்டன. மேலும் பிற பகுதிகளில் புதிய அவசரகால நிலைகள் அறிவிக்கப்பட்டன. பிப்ரவரி 12 அன்று நியூசிலாந்து நாடு கேப்ரியல் சூறாவளியின் விளைவுகளை உணரத் தொடங்கியது. அதன் தாக்கம் மேலும் தொடர்ந்து, பிப்ரவரி 14 அன்று நாட்டில் தேசிய அவசரநிலை அறிவிக்கப்பட்டது.
வானிலை வரலாறு
பிப்ரவரி 6 ஆம் தேதி, ஆஸ்திரேலிய வானிலை ஆய்வு மையம் (BoM) சாலமன் தீவுகளுக்கு அருகிலுள்ள வடகிழக்கு பவழக் கடலில் குறைந்த காற்றழுத்த தாழ்வுப் பருவ மழைக்காலப் பள்ளத்தாக்கில் வெப்பமண்டல தாழ்வுநிலை உருவாகியுள்ளதாக அறிவித்தது. இந்த நிலையில், 10-30 கிமீ/ம (5-15 மைல்) குறைந்த செங்குத்து காற்று 29-30° செல்சியசு வெப்பநிலை (84-86 °பாரன்கீட்டு) கடல் மேற்பரப்பு வெப்பநிலையுடனான வளர்ச்சிக்கு சாதகமான சூழல் அமைந்திருந்தது. இச்சூழலமைப்பு அடுத்த இரண்டு நாட்களில், ஆத்திரேலியாவின் குயின்சுலாந்தை நோக்கி உயர் அழுத்த முகடு வழியாக தென்மேற்கு நோக்கி நகர்ந்ததால் அமைப்பு படிப்படியாக மேலும் வளர்ச்சியடைந்தது. அமெரிக்காவின் டைஃபூன் எச்சரிக்கை மையம் ஆலோசனைகளைத் தொடங்கி பிப்ரவரி 8 ஆம் தேதியன்று இதை ஒரு வெப்பமண்டல சூறாவளி என வகைப்படுத்தியது. அதே நேரத்தில், ஆத்திரேலிய வெப்பமண்டல சூறாவளி தீவிரத்தன்மை அளவில் 1 வகை வெப்பமண்டல சூறாவளியாக உருவானது. ஆத்திரேலிய வானிலை ஆய்வு நிறுவனம் இதற்கு கேப்ரியல் என்று பெயரிட்டது.
ஆழமான வெப்பச்சலனம் ஒருங்கிணைக்கப்பட்ட போது கேப்ரியல் சூறாவளி மெதுவாக தெற்கு நோக்கி நகர்ந்தது. வகை 2 வெப்பமண்டல சூறாவளியாக தரம் வகைப்படுத்தப்பட்டது. கூட்டு புயல் எச்சரிக்கை மையம் 120 கி.மீ/மணி (75 மைல்/மணி) வேகத்தில் காற்று வீசக்கூடிய ஒரு வகை ஒன்றுக்கு சமமான சூறாவளி என கேப்ரியல் சூறாவளியை மேம்படுத்தியது. பிப்ரவரி மாதம் 9 ஆம் தேதியன்று புயல் தொடர்ந்து தீவிரமடைந்து, விரைவில் 3 ஆம் வகை கடுமையான வெப்பமண்டல சூறாவளியாக மாறியது. அடுத்த நாளின் பிற்பகுதியில், சூறாவளி பின்னர் 160° கிழக்கு நோக்கிச் சென்று ஆத்திரேலியப் பகுதியிலிருந்து வெளியேறி தெற்கு பசிபிக் படுகைக்கு நகர்ந்தது. அங்கு இது வகை 2- சூறாவளிக்கு சமமான ஒரு சூறாவளியாக மாறியது. பின்னர் வடமேற்கு செங்குத்து காற்றாக மாற்றமடைந்து வகை 1- என்ற தரநிலைக்குச் சமமான சூறாவளியாக தரமிறங்கியது. பிப்ரவரி 10 ஆம் தேதியன்று கேப்ரியல் சூறாவளி கண்காணிப்பு நியூசிலாந்தின் வானிலை ஆய்வு மையத்தின் கட்டுப்பாட்டுக்கு மாற்றப்பட்டது. கூட்டு புயல் எச்சரிக்கை மையம் தன்னுடைய எச்சரிக்கை செயல்பாடுகளை நிறுத்திக் கொண்டது. நியூசிலாந்து வானிலை ஆய்வு நிலையம் கேப்ரியலை இரண்டாம் வகை வெப்ப மண்டல சூறாவளியாக தரமிறக்கியது. பிப்ரவரி 11 அன்று சூறாவளி நார்போக் தீவை நேரடியாகக் கடந்து சென்ற பிறகு, வானிலை ஆய்வு மையம் கேப்ரியல் ஓர் ஆழமான மிதவெப்ப மண்டல தாழ்வு நிலையாக மாறியதாக அறிவித்தது.
நோர்போக்கு தீவு
நோர்போக்கு தீவின் ஆத்திரேலியப் பகுதி, கேப்ரியல் சூறாவளி நெருங்கி வரும்போது சிவப்பு எச்சரிக்கைக்கு உட்படுத்தப்பட்டது. புயலின் மையம் தீவைக் கடக்கும் அல்லது தீவுக்கு அருகில் இருக்கும் என்றும் கணிக்கப்பட்டது. ஆத்திரேலிய இராணுவம் மற்றும் அவசரகாலப் பணியாளர்கள் சூறாவளியை எதிர்கொள்ளத் தயாராக இருந்தனர். நோர்போக்கு தீவின் அவசரக்கால மேலாண்மை அமைப்பு சனிக்கிழமை பிற்பகலில் ஓர் எச்சரிக்கையை வெளியிட்டது. மக்களை வீட்டுக்கு உள்ளேயே இருக்குமாறும் அறிவுறுத்தியது. பெரும்பாலான வணிக நிறுவனங்கள் மூடப்படும் என்று அறிவித்தது.
புற இணைப்புகள்
பகுப்பு:2023 சூறாவளிகள் பகுப்பு:நியூசிலாந்து
தெ. வ. இராசரத்தினம்
நீதிபதி தெல்லிப்பழை வனராஜா இராசரத்தினம் (Tellipalai Wanarajah Rajaratnam, 21 டிசம்பர் 1920 - 15 சனவரி 1994) இலங்கையின் ஒரு முன்னணித் தமிழ் வழக்கறிஞரும், நீதிபதியும், அரசியல்வாதியும் ஆவார். இவர் பருவ நீதிமன்ற ஆணையராகவும், மீயுயர் நீதிமன்ற நீதிபதியாகவும், நாடாளுமன்ற உறுப்பினராகவும் பணியாற்றியவர்.
ஆரம்ப வாழ்வு
இராசரத்தினம் யாழ்ப்பாண வழக்கறிஞர் டி. சி. இராசரத்தினம் என்பவருக்கு இரண்டாவது மகனாக 1920 டிசம்பர் 21 இல் பிறந்தார். தந்தை இலங்கை அமெரிக்க மிசனின் தலைவராகவும், மலாயன் இலங்கை புகையிலைக் கம்பனியின் தலைவராகவும் இருந்தவர். இராசரத்தினம் கண்டி திரித்துவக் கல்லூரியில் கல்வி பயின்றார். பாடசாலைப் படிப்பை முடித்துக் கொண்டு பல்கலைக்கழகத்தில் சட்டத்தின் சிறப்புப் பட்டம் பெற்றார்.
பணி
இராசரத்தினம் 1948 ஆம் ஆண்டில் வழக்குரைஞர் கழகத்தில் இணைந்தார். 1951 இல் இலண்டன் லிங்க்கன் இன் நீதிமன்றத்தில் சேர்ந்தார். ஐக்கிய இராச்சியத்தில் வழக்குரைஞராகப் பணியாற்றிய பின்னர் இலங்கை திரும்பி அங்கு பணியாற்றினார். மகாதேவன் சதாசிவம் வழக்கிலும், பிபிலை நாடாளுமன்ற உறுப்பினர் கொலை வழக்கிலும் பணியாற்றினார். இதன் பின்னர் நீதித் துறை சேவையில் இணைந்து, 1970 இல் பருவ நீதிமன்ற ஆணையராக நியமனம் பெற்றார். 1972 முதல் ஆறு ஆண்டுகளுக்கு உச்ச நீதிமன்ற நீதிபதியாகப் பணியில் இருந்தார்.
எழுதிய நூல்கள்
பணியில் இருந்து ஓய்வு பெற்ற பின்னர் இராசரத்தினம் A Manual of Industrial Law, Plantation Workers' Manual ஆகிய இரு நூல்களை ஆங்கிலத்தில் எழுதி வெளியிட்டார். அத்துடன் இவர் எழுதிய A Judiciary in Crisis?: The Trial of Zulfikar Ali Bhutto என்ற நூலுக்கு பாக்கித்தானின் இலால்-இ-கைத்-இ-அசாம் விருது வழங்கப்பட்டது.
மேற்கோள்கள்
பகுப்பு:1920 பிறப்புகள் பகுப்பு:1994 இறப்புகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கை சுதந்திரக் கட்சி அரசியல்வாதிகள் பகுப்பு:இலங்கைத் தமிழர் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:ஈழத்து எழுத்தாளர்கள் பகுப்பு:இலங்கைத் தமிழ் நீதிபதிகள் பகுப்பு:இருபதாம் நூற்றாண்டு இலங்கை அரசியல்வாதிகள்
புனே - சிகந்திராபாத் சதாப்தி விரைவுவண்டி
புனே - சிகந்தராபாத் சதாப்தி விரைவுவண்டி, இந்திய இரயில்வேயினால் இயக்கப்படும் சதாப்தி விரைவுவண்டியாகும். இது மகாராஷ்டிராவிலுள்ள புனேயில் இருந்து, தெலுங்கானாவிலுள்ள சிகந்திராபாத்துக்கு சென்று வரும். இது 597 கிமீ தொலைவை 8 மணி 30 நிமிடங்களில் கடக்கிறது.
இணைப்புகள்
பகுப்பு:இந்திய விரைவுவண்டிகள்
கோகத் (சட்டமன்றத் தொகுதி)
கோகத் (சட்டமன்றத் தொகுதி) (இந்தி: गोहद विधान सभा निर्वाचन क्षेत्र) (தொகுதி எண்:013) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பிண்டு மாவட்டத்தில் அமைந்துள்ளது . இத்தொகுதி பட்டியல் இனத்தவருக்கு ஒதுக்கப்பட்ட தனித்தொகுதி ஆகும்.
தற்போதைய சட்டமன்ற உறுப்பினர்
கோகத் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த லால் சிங் ஆர்யா உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:பிண்டு மாவட்டம்
தேவானஞ்சேரி தர்மராஜா திரௌபதியம்மன் கோயில்
தேவானஞ்சேரி தர்மராஜா திரௌபதியம்மன் கோயில் தமிழ்நாட்டில் தஞ்சாவூர் மாவட்டம், தேவானஞ்சேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. வைகாசி மாதம் தீமிதி திருவிழா முக்கிய திருவிழாவாக நடைபெறுகிறது. ஆனி மாதம் தீமிதி திருவிழா திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேரம்பாக்கம் சோழீசுவரர் கோயில்
கடல் மட்டத்திலிருந்து சுமார் 100 மீட்டர் உயரத்தில் அமைந்துள்ள பேரம்பாக்கம் சோழீசுவரர் கோயிலின் புவியியல் ஆள்கூறுகள், 13.04166°N, 79.81489°W ஆகும்.
இக்கோயிலின் மூலவர் சோழீசுவரர் மற்றும் தாயார் மீனாட்சி அம்மன் ஆவர். இக்கோயிலின் மூலவரை வழிபட்டால் நரம்பு மண்டலம் சம்பந்தப்பட்ட நோய்கள் குணமடையும் என்பது பக்தர்களின் நம்பிக்கை. இக்கோயிலின் தலவிருட்சம் வில்வமரம் ஆகும். சோழீசுவரர், மீனாட்சி அம்மன், துர்க்கை, சக்தி கணபதி, வள்ளி தெய்வானை சமேத சுப்பிரமணியர், ஐயப்பன் மற்றும் நாகர் ஆகியோர் இக்கோயிலில் அருள்பாலிக்கின்றனர்.
வெளி இணைப்புகள்
பகுப்பு:திருவள்ளூர் மாவட்டத்திலுள்ள சிவன் கோயில்கள்
காசுமீர ஈப்பிடிப்பான்
காசுமீர ஈப்பிடிப்பான் (Kashmir flycatcher)(பைசெடுலா சூப்ருப்ரா) என்பது பழைய உலக ஈப்பிடிப்பான் குடும்பத்தின் குருவிச் சிற்றினம் ஆகும். ஒரு காலத்தில் இதனை செம்மார்பு ஈப்பிடிப்பானின் (பைசெடுலா பர்வா) துணையினமாகக் கருதினர்.
இது இந்தியத் துணைக்கண்டத்தின் காஷ்மீர் பகுதியில் வடமேற்கு இமயமலையில் இனப்பெருக்கம் செய்யும் பூச்சி உண்ணும் இனமாகும். இது குளிர்காலத்தில் இலங்கையின் மைய மலைப்பகுதிக்கும் இந்தியாவில் மேற்குத் தொடர்ச்சி மலைக்கும் வலசைப்போகின்றது. . இடது|thumb| காசுமீர ஈப்பிடிப்பான், [[ஊட்டி, தமிழ்நாடு, இந்தியா]] காசுமீர ஈப்பிடிப்பான் அடர்ந்த அடிமரங்கள் கொண்ட இலையுதிர் காடுகளில் இனப்பெருக்கம் செய்து, மரத்தின் துளையில் கூடு கட்டுகிறது. பெண் பறவை முட்டைகளை அடைகாக்கின்றன. பொதுவாக இவை 3 முதல் 5 முட்டை வரை இடுகிறது. பொதுவாக 750 மீட்டருக்கு உயரத்திற்கு மேல் உள்ள தோட்டங்கள், தேயிலைத் தோட்டங்கள், காடுகளின் விளிம்புகள் மற்றும் வனப்பகுதிகளில் உள்ள திறந்தவெளிப் பகுதிகளில் குளிர்காலத்தில் வலசைப் போகின்றது.
பெரும்பாலான பறவைகள் செப்டம்பரில் இனப்பெருக்கம் செய்யும் இடங்களை விட்டு வெளியேறி, அக்டோபரில் இலங்கைக்கு வந்து, மார்ச் மாத இறுதியில் மீண்டும் புறப்பட்டுச் செல்லும். நுவரெலியாவில் உள்ள விக்டோரியா பூங்கா இந்த அரிய வகைகளைப் பார்க்கச் சிறந்த இடங்களில் ஒன்றாகும்.
இந்த இனம் 13 செ. மீ. நீளம் வரை வளரக்கூடியது. இதன் உருவம் சிறிய சிவப்பு-மார்பக ஈப்பிடிப்பானை ஒத்திருக்கிறது. ஆண், சாம்பல்-பழுப்பு நிற முதுகு, ஆரஞ்சு-சிவப்பு தொண்டை, மார்பகம் மற்றும் பக்கவாட்டுகள், தொண்டை மற்றும் மார்பகத்தின் மீது கறுப்பு விளிம்புடன் காணப்படும். பெண் மற்றும் முதல்-குளிர்காலப் பறவைகளின் மேல்பகுதிகள் சற்று பழுப்பு நிறமாக இருக்கும். மேலும் கீழ்ப்பகுதியின் சிவப்பு நிறமானது இளஞ்சிவப்பு நிறத்தில் உள்ளது.
செந்தொண்டை ஈப்பிடிப்பானின் ஆண், பைசெடுலா அல்பிசில்லா, சிவப்பு-ஆரஞ்சு நிறத் தொண்டை மற்றும் மார்பக பகுதியினை, கருப்பு நிற விளிம்பு இல்லாமல் உள்ளது.
இதனுடைய ஓசை குறுகிய மெல்லிசையாக ஸ்வீட்-ஈட் ஸ்வீட்-ஈட்-டிட்-ஹீ, மற்றும் இதனுடைய அழைப்பு கீச்குரலில் சக் என அமைந்துள்ளது.
இதனுடைய எண்ணிக்கை குறைந்து வருவதாலும், இனப்பெருக்க பரம்பல் குறைவாக இருப்பதாலும் இது அபாயத்திற்குரியசிற்றினமாக உள்ளது. வணிக நோக்கில் மரங்கள் வெட்டியெடுக்கப்படுவதால், விவசாயம் மற்றும் கால்நடை மேய்ச்சல் காரணமாக இதனுடைய வாழிடம் துண்டுதுண்டுகளாகப் பிரிக்கப்பட்டுள்ளது. இதனுடைய எண்ணிக்கை தற்பொழுது 2,500 முதல் 10,000 வரை இருக்கலாம் என்று கருதப்படுகிறது.
வெளி இணைப்புகள்
பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:தெற்காசியப் பறவைகள் பகுப்பு:இமயமலைப் பறவைகள்
இரைசினாக் குன்று
இரைசினாக் குன்று(Raisina Hill) புது தில்லியில் லூட்யன்சு வடிவமைத்த நகர்ப்பகுதியில் ராஷ்டிரபதி பவன் உள்ளிட்ட இந்திய அரசின் மிக முதன்மையான அரசுக் கட்டிடங்களைக் கொண்டுள்ள நிலப்பரப்பு ஆகும்; இந்திய அரசின் அதிகாரபீடத்திற்கான ஆகுபெயராகவும் குறிப்பிடப்படுகின்றது. இங்கு குடியரசுத் தலைவரின் அலுவல்முறை வாழிடம், பிரதமரின் அலுவலகம், நடுவண் தலைமைச் செயலகம் மற்றும் முக்கிய அமைச்சகங்கள் இடம்பெற்றுள்ள தலைமைச் செயலக கட்டிடங்கள் அமைந்துள்ளன. இதனைச் சூழ்ந்து முதன்மையானக் கட்டிடங்களும் சாலைகளும் உள்ளன: இந்திய நாடாளுமன்றம், ராஜ்பத், இந்தியாவின் வாயில். உள்ளக சிற்றூர்களில் இருந்த 300 குடும்பத்தினரிடமிருந்து நிலம் கையகப்படுத்தப்பட்ட பிறகு "இரைசினாக் குன்று" எனப் பெயரிடப்பட்டது. 1894ஆம் ஆண்டு நிலக் கையகப்படுத்துதல் சட்டத்தின் கீழ் அரசப்பிரதிநிதியின் மாளிகை கட்டுவதற்காக இந்த நிலங்கள் கையகப்படுத்தப்பட்டன.
இந்தக் குன்று 226 m உயரமாக, சுற்றுப்புறத்தை விட ஏறத்தாழ 18 m ஏற்றத்தில் அமைந்துள்ளது.
மேற்சான்றுகள்
பகுப்பு:தில்லி சுற்றுப் பகுதிகள்
பகுப்பு:புது தில்லி
பேயல்மாரி
பேயல்மாரி (Peyalmari) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643643. இது மாங்கரை ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பென்னாகரத்தில் இருந்து 4 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1,873, மொத்த மக்கள் தொகைகள் 7,676,. இதில் 3,978 ஆண்களும், 3,698 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
தெங்கிரி மதம்
தெங்கிரி மதம் என்பது ஒரு நடு ஆசிய மதம் ஆகும். ஷாமன் மதம் உள்ளிட்ட பல மதங்கள் ஒரு தொகுப்பாக தெங்கிரி மதம் என்று அழைக்கப்படுகின்றன. இது துருக்கியர்கள், மங்கோலியர்கள், ஹங்கேரியர்கள், சியோக்னு, ஹூனர்கள் மற்றும் பண்டைய ஐந்து துருக்கிய மாநிலங்கள்: கோதுர்க் ககானேடு, மேற்கு துருக்கிய ககானேடு, பெரிய பல்கேரியா, பல்கேரியப் பேரரசு மற்றும் கிழக்கு துருக்கியா (கசாரியா) ஆகியவற்றின் மதம் ஆகும். துருக்கிய புராணமான இர்க் பிடிக்கில், தெங்கிரி துருக் தங்ரிசி (துருக்கியர்களின் கடவுள்) என்று குறிப்பிடப்பட்டுள்ளார்.
1990களில் சோவியத் ஒன்றியம் கலைக்கப்பட்ட பிறகு தெங்கிரி மதம் நடு ஆசியாவின் துருக்கிய நாடுகளின் (தாதர்த்தான், புர்யாத்தியா, கிர்கிசுத்தான் மற்றும் கசக்கஸ்த்தான் உட்பட) அறிவுசார் வட்டங்களில் பரிந்துரைக்கப்படுகிறது. இம்மதம் இன்னும் பின்பற்றப்படுகிறது. இது சகா குடியரசு, காகஸ்ஸியா, துவா மற்றும் பிற சைபீரியத் துருக்கிய நாடுகளில் ஒழுங்கமைக்கப்பட்ட மறுமலர்ச்சிக்கு உள்ளாகியுள்ளது. தெங்கிரி மதம் போலவே உள்ள புர்கான் மதம் அல்த்தாய் குடியரசில் பின்பற்றப்படுகிறது.
மங்கோலிய மொழியில் குக் தெங்கிரி என்பதன் பொருள் "நீல வானம்" ஆகும். மங்கோலியர்கள் இன்றும் முன்க் குக் தெங்கிரியை ("எல்லையற்ற நீல வானம்") பிரார்த்தனை செய்கின்றனர். சில நேரங்களில் மங்கோலியா செய்யுள் நடையில் "எல்லையற்ற நீல வான நிலம்" (முன்க் குக் தெங்கிரீன் ஓரோன்) என்று மங்கோலியர்களால் அழைக்கப்படுகிறது. நவீன துருக்கியில், தெங்கிரி மதம் கோக்தன்ரி தினி ("வான் கடவுள் மதம்") என்று அழைக்கப்படுகிறது; துருக்கியச் சொற்களான "கோக்" (வானம்) மற்றும் "தன்ரி" (கடவுள்) முறையே மங்கோலியச் சொற்களான குக் (நீலம்) மற்றும் தெங்கிரி (வானம்) உடன் பொருந்துகின்றன. ஹங்கேரிய தொல்பொருள் ஆய்வின்படி, கி.பி. 10ம் நூற்றாண்டு இறுதி வரை (கிறித்தவ மதத்திற்கு முன்பு) ஹங்கேரியர்களின் மதம் தெங்கிரி மதம் ஆகும்.
பின்னணி
தெங்கிரி மதத்தினர் தாங்கள் வாழக் காரணம் எல்லையற்ற நீல வானம் (தெங்கிரி), வளமான தாய்-பூமி ஆன்மா (எஜே) மற்றும் வானத்தின் தூய ஆன்மாவாகக் கருதப்படும் ஆட்சியாளர் ஆகியோர் என நினைக்கின்றனர். சொர்க்கம், பூமி, மற்றும் இயற்கை மற்றும் முன்னோர்களின் ஆன்மாக்கள் எல்லாத் தேவைகளையும் பூர்த்தி செய்து அனைத்து மனிதர்களையும் காப்பதாகக் கருதுகின்றனர். நேர்மையான, மரியாதைக்குரிய வாழ்க்கையை வாழ்வதன் மூலம் ஒரு மனிதன் தன் உலகத்தை சமநிலையிலும், தன் தனிப்பட்ட காற்றுக் குதிரை அல்லது ஆன்மாவை சரியாக ஆக்கவும் முடியும் எனக் கருதுகின்றனர். வடக்குக் காக்கேசியாவின் ஹூனர்கள் இரு கடவுள்களில் நம்பிக்கை வைத்திருந்ததாகக் கூறப்படுகிறது: தங்கிரி ஹான் (அல்லது தெங்கிரி கான்) மற்றும் குவர். இதில் தங்கிரி ஹான் பாரசீகக் கடவுளான அஸ்பன்டியட்டுடன் ஒப்பிடப்படுகிறார். அஸ்பன்டியட்டுக்கு குதிரைகள் பலியிடப்பட்டன. குவர் மின்னலால் தண்டிப்பதாக கருதப்பட்டது. சகா குடியரசு, புர்யாத்தியக் குடியரசு, துவா மற்றும் மங்கோலியாவில் தெங்கிரி மதம் திபெத்தியப் புத்தமதம் மற்றும் புர்கான் மதத்துடன் இணையாகப் பின்பற்றப்படுகிறது.
கிர்கிஸ் என்றால் "நாங்கள் நாற்பது" என்று கிர்கிஸ் மொழியில் பொருள். கிர்கிசுத்தானின் கொடி 40 சீரான இடைவெளியுடைய கதிர்களைக் கொண்டுள்ளது. பாரசீகத்தின் சசானியப் பேரரசுக்கு எதிராக பைசாந்தியம் மற்றும் கோக்துருக்கியர்கள் இணைந்து போரிட்டபோது தெங்கிரி மதத்தைச் சேர்ந்த கசர்கள் 40,000 வீரர்களை அனுப்பி ஹெராக்லியசுக்கு உதவியதாகக் கூறப்படுகிறது.
பல கிர்கிசுத்தான் அரசியல்வாதிகள் உணரப்பட்ட கருத்தியல் வெற்றிடத்தை நிரப்ப தெங்கிரி மதத்தைப் பரிந்துரைக்கின்றனர். மாநில செயலாளரும், கிர்கிசுத்தான் அரசு தங்கச் சுரங்க நிறுவனத்தின் முன்னாள் தலைவருமான தஸ்தன் சரிகுலோவ் தெங்கிரி ஓர்டோ (தெங்கிரி இராணுவம்) என்கிற ஒரு குழுவை ஏற்படுத்தியுள்ளார். இக்குழு தெங்கிரி மதத்தின் மதிப்புகள் மற்றும் மரபுகளை ஊக்குவிக்கிறது. சரிகுலோவ் பிஸ்கெக்கில் உள்ள ஒரு தெங்கிரி மத அமைப்புக்கும் தலைமை தங்கியுள்ளார். இந்த அமைப்பை சுமார் 500,000 பின்பற்றுவதாகவும் கூறியுள்ளார். இந்த அமைப்பு தெங்கிரி மத ஆய்வுகளுக்கு ஒரு சர்வதேச அறிவியல் மையமாகவும் செயல்படுகிறது.
தெங்கிரி மதம் பற்றிய கட்டுரைகள் கிர்கிசுத்தான் மற்றும் கசக்கஸ்தான் நாடுகளில் சமூக அறிவியல் பத்திரிகைகளில் வெளியிடப்பட்டுள்ளன. கசக்கஸ்தான் சனாதிபதி நூர்சுல்தான் நசர்பயேவ் மற்றும் கிர்கிசுத்தானின் முன்னாள் சனாதிபதி அஸ்கர் அகயேவ் ஆகியோர் தெங்கிரி மதத்தைத் துருக்கிய மக்களின் தேசிய, "இயற்கை" மதம் என்று அழைத்துள்ளனர்.
உசாத்துணை
பகுப்பு:சமயம்
பாசிப்பட்டினம்
பாசிப்பட்டினம் (Paasippattinam) இந்தியாவின் இராமநாதபுரம் மாவட்டத்தின் திருவாடானை வட்டத்தில், திருவாடானை ஊராட்சி ஒன்றியத்தில் அமைந்த கலியநகரி ஊராட்சியில் வங்காள விரிகுடாவின் கடற்கரை கிராமம் ஆகும். இக்கிராமம் கிழக்கு கடற்கரை சாலையில் தொண்டிக்கும் - சுந்தரபாண்டியன்பட்டினத்திற்கும் இடையே அமைந்துள்ளது.
வங்காள விரிகுடா கடற்கரை கிராமமான பாசிப்பட்டினத்தின் அஞ்சல் சுட்டு எண் 623 409 ஆகும். இதனருகில் உள்ள அஞ்சலகம் தொண்டியில் உள்ளது. தொலைபேசி குறியீடு எண் 0561 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும். இக்கிராமத்தில் இசுலாமியர்களும், கிறித்தவர்களும் அதிகம் வாழ்கின்றனர்.
பாசிப்பட்டினம் திருவாடானை சட்டமன்றத் தொகுதிக்கும்,  இராமநாதபுரம் மக்களவைத் தொகுதிக்கும் உட்பட்டது. திருவாடனை ஊராட்சி ஒன்றியத்தில் உள்ள பாசிப்பட்டினத்திற்கு வடக்கில் ஆவுடையார்கோயில் ஊராட்சி ஒன்றியம் மற்றும் மணமேல்குடி ஊராட்சி ஒன்றியம், மேற்கில் கண்ணங்குடி ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம் உள்ளது.
பாசிப்பட்டினத்திற்கு அருகமைந்த நகரங்கள் தேவகோட்டை, காரைக்குடி மற்றும் பேராவூரணி ஆகும். இந்த கிராமத்தில் புகழ் பெற்ற "மகான் சர்தார் நெய்னா முகமது ஒலியுல்லா"வின் தர்கா அமைந்துள்ளது.
கறம்பக்குடி
கறம்பக்குடி (ஆங்கிலம்:Karambakkudi), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், கறம்பக்குடி வட்டம், கறம்பக்குடி ஊராட்சி ஒன்றியத்திலுள்ள பேரூராட்சி ஆகும். இது டெல்டா பகுதியில் உட்பட்டதாகும்.
அமைவிடம்
கறம்பக்குடி பேரூராட்சி, புதுக்கோட்டையிலிருந்து 39 கிமீ தொலைவிலும், பட்டுக்கோட்டையிலிருந்து 23 கிமீ  தொலைவிலும் உள்ளது.
பேரூராட்சியின் அமைப்பு
5.60 சகிமீ பரப்பும், 15 வார்டுகளும், 49  தெருக்களும் கொண்ட இப்பேரூராட்சி  கந்தர்வக்கோட்டை (சட்டமன்றத் தொகுதி)க்கும், திருச்சிராப்பள்ளி மக்களவைத் தொகுதிக்கும் உட்பட்டது.
மக்கள் தொகை பரவல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3352 வீடுகளும், 14626  மக்கள்தொகையும் கொண்டது.
வெளி இணைப்புகள்
புதுக்கோட்டை மாவட்டத்திலுள்ள ஊர்களும் நகரங்களும் பகுப்பு:புதுக்கோட்டை மாவட்டத்தில் உள்ள பேரூராட்சிகள் பகுப்பு:புதுக்கோட்டை மாவட்டம்
மோதிலால் பனர்சிதாசு
மோதிலால் பனர்சிதாசு (Motilal Banarsidass) (MLBD) என்பது 1903 ஆம் ஆண்டு முதல் சமசுகிருதம் மற்றும் இந்தியவியல் குறித்த செய்திகளை வெளியிடும் ஒரு முன்னணி இந்திய வெளியீட்டு நிறுவனமாகும். இது இந்தியாவின் தில்லியில் அமைந்துள்ளது. இது ஆசிய மதம், தத்துவம், வரலாறு, கலாச்சாரம், கலை, கட்டிடக்கலை, தொல்பொருள், மொழி, இலக்கியம், மொழியியல், இசை, மாயவாதம், யோகா, தாந்திரீகம், மறைபொருள் நிலை, மருத்துவம், வானியல், சோதிடம் தொடர்புடைய பாடங்களையும், தொடர்களையும், அது தொடர்பான விரிவான ஆய்வுகளையும் அறிவார்ந்த வெளியீடுகளாக வெளியிட்டு விநியோகிக்கிறது. இது இன்றுவரை 25,000 க்கும் மேற்பட்ட படைப்புகளை வெளியிட்டுள்ளன.
அதன் குறிப்பிடத்தக்க வெளியீடுகள் புராணங்களின் 100 தொகுதிகள், மாக்ஸ் முல்லரால் திருத்தப்பட்ட கிழக்கின் புனித புத்தகங்கள் (50 தொகுதிகள்) பைபிளோதெக்கா புத்திகா (32 தொகுதிகளில் 30 தொகுதிகள்); இந்தி மற்றும் ஆங்கில மொழிபெயர்ப்புடன் ராமசரிதமானஸ், பத்து தொகுதிகளில் மனுதரும சாத்திரம் மற்றும் சமசுகிருத அகராதி, மற்றும் இந்திய தத்துவங்களின் கலைக்களஞ்சியம் (7 தொகுதிகள்). இந்திய வரலாற்று ஆராய்ச்சி அமைப்பு (ஐ.சி.எச்.ஆர்), இந்திரா காந்தி தேசிய கலை மையம் (ஐ.ஜி.என்.சி.ஏ) மற்றும் இந்திய கலாச்சார உறவுகளுக்கான அமைப்பு (ஐ.சி.சி.ஆர்) போன்ற அமைப்புகளில் நடத்தப்பட்ட ஆராய்ச்சி மற்றும் ஆய்வின் அடிப்படையில் புத்தகங்களையும் இது கொண்டு வருகிறது. இது சுமார் ரூ.5-6 கோடி விற்றுமுதலைக் கொண்டுள்ளது. இதில் சுமார் 75% ஏற்றுமதியிலிருந்து வருகிறது.
வரலாறு
வலது|thumb|290x290px| [[வடக்கு தில்லி மாவட்டம்|வடக்கு தில்லியிலுள்ள மோதிலால் பனர்சிதாசு கடை]] இந்த வெளியீட்டு நிறுவனம் அமிருதசரசின் ரஞ்சித் சிங் மன்னனின் அரசவை நகைக்கடைக்காரர்களின் குடும்பத்தின் வழித்தோன்றலான லாலா மோதிலால் ஜெயின் என்பவரால் முதன்முதலில் இலாகூரில் 1903 ஆம் ஆண்டில் நிறுவப்பட்டது. லாகூரில் உள்ள 'சையிது மித்தா கடைவீதி' என்ற இடத்தில் சமசுகிருத புத்தகங்களை விற்கும் புத்தகக் கடை ஒன்றைத் தொடங்க, பின்னல் வேலையிலிருந்து சம்பாதித்த தனது மனைவியின் சேமிப்பிலிருந்து ரூ.27 மோதிலால் கடன் வாங்கினார். கடையின் பிற்காலத்தில் வெளியீட்டு வணிகத்தின் பொறுப்பை ஏற்றுக்கொண்ட தனது மூத்த மகன் மோதிலால் பனர்சிதாசின் பெயரிட்டார். . thumb|356x356px| தில்லியில் உள்ள மோதிலால் பனர்சிதாசின் உட்புறம் லாலா மோதிலால் ஜெயினின் மற்றொரு மகன் லாலா சுந்தர்லால் ஜெயின் மேற்பார்வையில் 1911 ஆம் ஆண்டில், அமிர்தசரசு மை செவன் கடைவீதியில் மேலும் ஒரு கிளைத் திறக்கப்பட்டது. 1912 இல் லாலா பனாரசிதாசின் அகால மரணத்திற்குப் பிறகு, அவரது மற்றொரு மகன் தனது நிறுவனத்தை மூடிவிட்டு குடும்ப வணிகத்தை கவனிக்க லாகூர் சென்று தனது சகோதரனுடன் சேர்ந்தார். இவர் பள்ளிக் கல்வியை முடித்தவர், எனவே இறுதியில் நிறுவனத்தின் தலைவரானார். விரைவில் ஒரு அச்சிடும் பிரிவும் அமைக்கப்பட்டு, பதிப்பகம் நிறுவப்பட்டது.
இந்திய விடுதலைப் போராட்ட வீரரான இராசேந்திர பிரசாத்தின் ஆலோசனையின் பேரில் 1937 ஆம் ஆண்டில் பாட்னாவில் ஒரு கிளை தொடங்கப்பட்டது. அதைத் தொடர்ந்து, இந்தியப் பிரிவினையின் போது ஏற்பட்ட ஒரு கலவரத்தில் லாகூர் கடை எரிந்தது. சுதந்திரத்திற்குப் பிறகு, குடும்பம் இந்தியாவுக்குச் சென்றது. ஆரம்பத்தில் பிகானேர் மற்றும் பட்னாவில் தங்கியிருந்தது. 1950 இல் வாரணாசிக்குச் செல்வதற்கு முன்பு, அது 1951 இல் கடையை அமைத்தது. கடைசியாக 1958 இல் தில்லிக்கு மாற்றப்பட்டது. இன்று இது உலகின் சில பெரிய வெளியீட்டு நிறுவனங்களில் ஒன்றாகும். இது அதன் சொந்த உள்நாட்டு அச்சிடும் அலகினை கொண்டுள்ளது.
1992 ஆம் ஆண்டில், சாந்திலால் ஜெயினுக்கு பத்மசிறீ விருது வழங்கப்பட்டது. இது இந்தியாவின், வெளியீட்டின் மூலம் சிறந்த சமூக சேவைக்கான முதல் பத்ம விருதாகும். இன்று சாந்திலாலின் மூத்த மகன் நரேந்திர பிரகாஷ் ஜெயின், 'பிரகாஷ்' என்று பரவலாக அறியப்படுகிறார். மேலும் அவரது நான்கு சகோதரர்கள் மற்றும் அவர்களின் மகன்களும், நிறுவனத்தின் தலைவரான அவர்களின் தாயார் லீலா ஜெயினும் இந்த வணிகத்தை நடத்தி வருகின்றனர்.
2003 ஆம் ஆண்டில், சென்னையில் நடந்த ஒரு விழாவில் நிறுவனம் தனது நூற்றாண்டு விழாவைக் கொண்டாடியது. அதில் காஞ்சி சங்கராச்சாரியார் செயேந்திர சரசுவதி ஆர்.பாலசுப்பிரமணியம், பி.எம்.கே சர்மா மற்றும் கே.வி.சர்மா ஆகிய மூன்று சமசுகிருத அறிஞர்களை கௌரவித்தார். பெங்களூரில் நடைபெற்ற ஒரு விழாவில், கர்நாடக ஆளுநர் டி. என். சதுர்வேதி, இந்தியவியலில் பங்களித்ததற்காக நூற்றாண்டு கண்ட புகழ்பெற் சுதாகர் சதுர்வேதி, எஸ். எம். எஸ். சாரி மற்றும் ஐதராபாத்தின் பி. கே. கிருஷ்ணமூர்த்தி ஆகியோரை பாராட்டினார். மேலும் பிரபல சோதிடர் பி. வி. ராமன் மரணத்திற்குப் பின் கௌரவிக்கப்பட்டார்.
கடைகள்
தில்லியில் அதன் முக்கிய கடை ஜவகர் நகரில் உள்ள பங்களா சாலையில், தில்லி பல்கலைக்கழக வடக்கு வளாக பகுதியில், கிரோரி வளாகக் கல்லூரிக்கு பின்னால் உள்ளது. இது சுமார் 30,000 தலைப்புகள் கொண்ட இந்தியவியல் இலக்கியங்களைக் கொண்டுள்ளது. இந்நிறுவனம் மும்பை, கொல்கத்தா, சென்னை, பெங்களூர், புனே, வாரணாசி மற்றும் பாட்னாவில் கிளைகளைக் கொண்டுள்ளது
ராஜஸ்தான் ஓரியண்டல் ஆராய்ச்சி மையம்
ராஜஸ்தான் ஓரியண்டல் ஆராய்ச்சி மையம் என்பது ராஜஸ்தானியின் கலாச்சாரம் மற்றும் பாரம்பரியத்தை மேம்படுத்துவதற்கும், பழைய ராஜஸ்தானி நாட்டுப்புற கலை படைப்புகள் மற்றும் நாட்டுப்புற இலக்கியங்களை சேகரித்து பராமரிப்பதற்கும் ராஜஸ்தான் அரசால் நிறுவப்பட்ட ஒரு அமைப்பாகும். இந்நிறுவனம் 1954 ஆம் ஆண்டில் புரத்வாச்சாரியார் முனி ஜினவிஜயாஜியின் வழிகாட்டுதலின் கீழ் ஜெய்ப்பூரை தலைமையிடமாகக் கொண்டு நிறுவப்பட்டது, மேலும் இதன் மூலம் ராஜஸ்தான் மற்றும் அருகாமையிலுள்ள பகுதிகளின் பண்டைய இலக்கியங்களை ஆராய்ந்து, சேகரித்து, பாதுகாத்து, திருத்தி சமஸ்கிருதம், பிராகிருதம், அப்ரம்சா மற்றும் இந்தி-ராஜஸ்தானி மொழிகளில் வெளியிடுவதற்காக அமைக்கப்பட்டுள்ளது.
1956 ஆம் ஆண்டில் ராஜஸ்தான் மாநில அரசாங்கம் ஒரு திட்டவட்டமான நிர்வாக அமைப்பைக் கொடுத்து அதன் நோக்கங்கள் மற்றும் பொருள்களை மறுசீரமைத்தது, அதன்படி ஜோத்பூ]ருக்கு இந்நிறுவனத்தின் தலைமையகத்தை மாற்ற அரசு முடிவெடுத்ததைத் தொடர்ந்து, இந்த கலாச்சார ஆராய்ச்சி மையத்திற்கு சொந்தக் கட்டிடம் கட்ட முடிவு செய்யப்பட்டு, 1955 ஆம் ஆண்டு ஏப்ரல் 1 ஆம் தேதி அப்போதைய [[இந்தியக் குடியரசுத் தலைவர் டாக்டர் ராஜேந்திர பிரசாத் அவர்களால் ஒரு விழாவில் அழகிய முறையில்அடிக்கல் நாட்டப்பட்டது. கட்டிட பணிகள் நிறைவடைந்து 1958 ஆம் ஆண்டு செப்டம்பர் 14 ஆம் தேதி அப்போதைய ராஜஸ்தான் முதல்வர் ஸ்ரீ மோகன் லால் சுகாடியாவால் திறந்து வைக்கப்பட்டது.  இந்நிறுவனத்தின் தலைமையகம் தற்போது வரையில் ஜோத்பூரில் உள்ளது.
இந்த நிறுவனம் ராஜஸ்தானின் மினியேச்சர் ஓவியங்களின் பரந்த சேகரிப்புடன் கூடிய ஒரு சிறந்த கலைக்கூடத்தை அமைத்துள்ளது. அங்கே பல அரிய கையெழுத்து படிகள் கொண்ட நூல்கள் மற்றும் சம்புட் பாலக் மற்றும் கண்டிகா போன்ற இதழ்களின் கையெழுத்துப் பிரதிகளும் அடங்கும். இந்த நூலகத்தில் அவை போக பல்வேறு பழைய புத்தகங்கள் மற்றும் இதழ்களின் பரந்த தொகுப்பு உள்ளது.
சேகரிப்புகள்
இந்நிறுவனத்தின் மொத்த சேகரிப்பில் உள்ள கையெழுத்துப் பிரதிகளின் எண்ணிக்கை கிட்டத்தட்ட 1.24 லட்சம் ஆகும், இவைகள் இந்நிறுவனத்தின் தலைமையகம் மற்றும் ஏழு கிளைஅலுவலகங்களில் சேகரித்து வைக்கப்பட்டுள்ளன.பல்வேறு வகையான மொழிகள், வடிவங்கள் மற்றும் சிறிய ஓவியங்களைக் குறிக்கும் பல்வேறு பாடங்களின் கையெழுத்துப் பிரதிகளால் நிறைந்துள்ளது.மேலும் அதிக எண்ணிக்கையிலான உள்ளூர் மொழியில் (ராஜஸ்தானி) கையெழுத்துப் பிரதிகள் அந்த பிராந்தியத்தின் கலாச்சார பாரம்பரியத்தை எடுத்துக்காட்டுகிறது. அத்தோடு வேத்-வைதிக், தர்ம சாஸ்திரம், தத்துவம், வரலாறு மற்றும் நாட்டுப்புறம் போன்ற பல்வேறு தலைப்புகளில் இந்த படைப்புகளை பாதுகாத்து வருகிறது.
மேற்கோள்கள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும் பகுப்பு:இராசசுத்தானிலுள்ள அருங்காட்சியகங்கள் பகுப்பு:ஆய்வு அமைப்புகள்
கார்கில்
கார்கில் மாவட்டம் இந்தியாவின் வடகோடியில் அமைந்த லடாக் ஒன்றியப் பகுதியில் அமைந்துள்ள இரு மாவட்டங்களில் ஒன்றாகும். இதன் தலைநகரம் கார்கில் நகராகும். மற்றொரு மாவட்டமான லே லடாக் பகுதியின் கிழக்கு பகுதியில் அமைந்துள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 3200 மீட்டர் (10498 அடி) உயரத்தில் இருக்கின்றது.
மக்கள் வகைப்பாடு
2011 இந்திய மக்கள்தொகை கணக்கெடுப்பின்படி கார்கில் நகரத்தில் 16,338 மக்கள் இங்கு வசிக்கின்றார்கள். அதில் ஆண்கள் 10,082 மற்றும் பெண்கள் 6256 ஆகவுள்ளனர். மக்கள்தொகையில் இசுலாமியர் 77.56%, இந்துக்கள் 19.21%, சீக்கியர்கள் 2.20%, பௌத்தர்கள் 0.54%  மற்றும் பிறர் 0.50% ஆகவுள்ளனர்.
ஆதாரங்கள்
பகுப்பு:லடாக் பகுப்பு:லடாக்கில் உள்ள நகரங்களும் கிராமங்களும் பகுப்பு:கார்கில் மாவட்டம்
மாவட்ட ஆசிரியர் கல்வி மற்றும் பயிற்சி நிறுவனம், புதுக்கோட்டை
புதுக்கோட்டை மாவட்ட ஆசிரியர் கல்வி மற்றும் பயிற்சி நிறுவனம், இந்தியா தமிழ்நாட்டின் புதுக்கோட்டை மாவட்ட தலைநகரில் அமைந்துள்ள அரசு ஆசிரியர் பயிற்சி நிறுவனமாகும். தேசிய கல்விக்கொள்கையின் வழிகாட்டல்களின் படி (NPE), மத்திய அரசின் நிதியுதவியுடன் கல்வித்துறையில், ஆசிரிய கல்வியின் மறுசீரமைப்பிற்காக இந்தியாவின் அனைத்து மாநிலங்களில் உள்ள மாவட்டங்களில், மாவட்ட ஆசிரியர் கல்வி மற்றும் பயிற்சி நிறுவனங்கள் நிறுவப்பட்டது.அவ்வகையில் தமிழ்நாட்டில், புதுக்கோட்டையில் 1993 ஆம் ஆண்டு மாவட்ட ஆசிரியர் கல்வி மற்றும் பயிற்சி நிறுவனம் தொடங்கப்பட்டது.
அமைப்பு
புதுக்கோட்டை புதிய பேருந்து நிலையத்தில் இருந்து சுமார் 2.5 கி.மீ துாரத்தில் தஞ்சை செல்லும் சாலையில் அமைந்துள்ளது.
முக்கிய இடங்கள்
அரசு மருத்துவக்கல்லுாரி உள்ளிட்ட முக்கிய நிறுவனங்கள் அமைந்துள்ளன.
மேற்கோள்கள்
பகுப்பு:புதுக்கோட்டை மாவட்ட பல்கலைக்கழகங்களும் கல்லூரிகளும் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அகோம் பேரரசு
அகோம் பேரரசு (Ahom kingdom) (ஆட்சிக்  காலம்: 1228 - 1826), வடகிழக்கு இந்தியாவின், பிரம்மபுத்திரா ஆறு பாயும் தற்கால அசாம்  பகுதியில், தில்லி சுல்தானகம், மொகலாயர் மற்றும் கிழக்கிந்திய கம்பெனி ஆட்சியின் போது  600 ஆண்டுகள் ஆட்சி புரிந்தது. இப்பேரரசை 1228இல் நிறுவியவர் சுகப்பா ஆவார். இப்பேரரசின் தலைநகராக ஜோர்ஹாட் நகரம் விளங்கியது. 1586-இல் அகோம் ஆட்சியாளர்கள் காமதா இராச்சியத்தின் கிழக்குப் பகுதிகளை கைப்பற்றினர். வடகிழக்கு இந்தியாவில் காலூன்றிய இந்த முதல் இந்துப் பேரரசு இதுவாகும். முதலாம் ஆங்கிலேய-பர்மிய போரின் முடிவில், இப்பேரரசு 1826இல் கிழக்கிந்திய கம்பெனி ஆட்சியுடன் இணைக்கப்பட்டது.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:அசாம் பகுப்பு:பிரித்தானிய இந்தியா பகுப்பு:அசாம் வரலாறு
தளிஹள்ளி முத்து பிடாரியம்மன் கோயில்
தளிஹள்ளி முத்து பிடாரியம்மன் கோயில் தமிழ்நாட்டில் கிருஷ்ணகிரி மாவட்டம், தளிஹள்ளி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முள்ளிக்குளம் முத்துமாரியம்மன் கோவில்
முள்ளிக்குளம் முத்துமாரியம்மன் கோயில் தமிழ்நாட்டில் திருநெல்வேலி மாவட்டம், முள்ளிக்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதியும், காளியம்மன், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பூக்குளிதிருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:மாரியம்மன் கோயில்கள்
வட அமெரிக்கத் தமிழ்ச் சங்கப் பேரவை
வட அமெரிக்கத் தமிழ்ச்சங்கப் பேரவை (Federation of Tamil Sangams of North America, FeTNA) என்பது வட அமெரிக்க தமிழ்ச்சங்கங்களின் ஒரு குடையமைப்பு ஆகும். இவ் அமைப்பில் 50 இற்கும் மேற்பட்ட தமிழ்ச் சங்கங்கள் அங்கம் வகிக்கின்றன. ஒருவருக்கு ஒருவர் உதவி ஒற்றுமையில் பலம், பயன் காண்பதற்கு பாலமாக இருப்பதே இச்சங்க இருப்பிற்கு காரணமாகும். தமிழ் மொழி, பண்பாடு, சமூகம் ஆகியவற்றை பேணி வளர்ப்பதே இச்சங்கத்தின் முக்கிய நோக்காகும்.
வெளி இணைப்புகள்
பகுப்பு:தமிழ்ச் சங்கங்கள் பகுப்பு:ஐக்கிய அமெரிக்கத் தமிழர் அமைப்புகள்
கருகம்பத்தூர்
கருகம்பத்தூர் (ஆங்கிலம்:Karugampattur), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
மரகத ஈப்பிடிப்பான்
மரகத ஈப்பிடிப்பான் (Sapphire flycatcher)(பைசெடுலா சப்பைரா) என்பது பழைய உலக ஈப்பிடிப்பான் குடும்பத்தினைச் சார்ந்த பறவை சிற்றினம் ஆகும்.
இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது.
கதிரம்பட்டி, ஈரோடு மாவட்டம்
கதிரம்பட்டி (Kadirampatti), தமிழ்நாட்டின் ஈரோடு மாவட்டத்தில் உள்ள ஈரோடு வட்டத்துக்கு, உட்பட்ட  ஒரு சிற்றூர் ஆகும். இவ்வூர், ஈரோடு மேற்கு சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும்
மக்கள்வகைப்பாடு
இந்த ஊரானது மாவட்டத்தின் தலைநகரான ஈரோட்டில் இருந்து 12 கி.மீ. தொலைவில் உள்ளது. 2011 ஆண்டு மக்கள்தொகை கணக்கெடுப்பின்படி, இக்கிராமத்தில் 473 வீடுகள் உள்ளன. கிராமத்தின் மொத்த மக்கள் தொகையானது 1,533 ஆகும். இதில் ஆண்கள் எண்ணிக்கை 788, பெண்களின் எண்ணிக்கை 745 என உள்ளது.
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள்
நமிநாதர்
நமிநாதர் என்பவர் இருபத்து ஒன்றாவது தீர்த்தங்கராவார். இவரை நமிபட்டாரகர் என்றும் அழைக்கின்றனர். இவர் 10,000 ஆண்டுகள் வாழ்ந்தார் என நம்பப்படுகிறது. இஸ்வாகு பரம்பரையில் அரசர் விஜயா மற்றும் அரசி வபரா தம்பதியனுக்கு மகனாகப் பிறந்தார். அரசர் விஜயா அப்போது மிதிலாவின் அரசராக இருந்தார். நமிநாதர் தாயின் வயிற்றில் இருந்தபோது மிதிலா நாட்டின் மீது பல அரசர்கள் சேர்ந்து போர் தொடுத்தனர். அப்போது நமிநந்தர் தன்னுடைய திறனால் அனைத்து அரசர்களையும் அடிப்பணிய வைத்தார். ஜெயின் நாட்காட்டிப்படியும், சூரிய சந்திர நாட்காட்டிப்படியும் சரவண கிருஷ்ணத்தின் 8ஆவது நாளில் நமிநந்தர் பிறந்தார்.
வெளி இணைப்புகள்
பகுப்பு:தீர்த்தங்கரர்கள் பகுப்பு:சமணம் பகுப்பு:சைனம்
உயிரே உயிரே
உயிரே உயிரே (Uyire Uyire) என்பது தமிழ் காதல் திரைப்படம் ஆகும். இப்படத்தை ஏ. ராஜசேகர் இயக்கியுள்ளார். படமானது மூத்த நடிகை ஜெயபிரதா மற்றும் முன்னாள் அரசியல்வாதி அமர் சிங் ஆகியோரால் தயாரிக்கப்பட்டது. இந்தப் படமானது விக்ரம் குமாரின் 2012 ஆண்டைய வெற்றிப் படமான  இஷ்க்  என்ற தெலுங்கு படத்தின் மறு ஆக்கமாகும். இந்தப் படத்தில் பிரபல நடிகை ஜெயப்ரதாவின் மகனான சித்து, ஹன்சிகா மோட்வானி ஆகியோர் முதன்மைப் பாத்திரங்களில் நடித்துள்ளனர். படமானது 2016 ஏப்ரல் 1 அன்று வெளியாகி, ரசிகர்களிடம் மிகுதியான எதிர்மறை விமர்சனத்தைப் பெற்றது.
கதை
நாயகன் ராகுல் (சித்து) மும்பையில் இருந்து விமானம் மூலம் சென்னைக்கு வருகிறார். அதே விமானத்தில் பிரியாவும் (ஹன்சிகா) பயணிக்கிறார். இவரைப் பார்த்தவுடனே காதல் வயப்படுகிறார் ராகுல். விமானத்தில் அருகருகே உட்கார்ந்து பேசி கொண்டு வருகிறார்கள்.
சென்னையில் தரையிறங்க வேண்டிய விமானம், மழை, வெள்ளம் காரணமாக கோவாவில் தரையிறங்குகிறது. கோவாவில் ராகுலின் நண்பனுக்கு திருமணம் நடைபெற இருப்பதால், அங்கு பிரியாவை அழைத்து செல்கிறார். அங்கு நண்பர்களிடம் பிரியாவைத் தன்னுடைய மனைவி என்று அறிமுகம் செய்து வைக்கிறார்.
அன்று இரவு தனியாகக் கடற்கரையில் இருக்கும் பிரியாவை, ஒரு கும்பல் கற்பழிக்க முயற்சி செய்கிறது. இந்த கும்பலிடம் இருந்து பிரியாவைக் காப்பாற்றுகிறார் ராகுல். இதிலிருந்து பிரியாவுக்கு ராகுல் மீது காதல் ஏற்படுகிறது. இருவரும் காதலைச் சொல்லாமல் இருந்து வருகிறார்கள்.
ஒருவழியாகச் சென்னைக்கு வரும் இவர்கள், அங்கு பிரியாவிடம் தன் காதலைச் சொல்ல ராகுல் முயற்சி செய்கிறார். அப்போது, பிரியாவை அழைத்துச் செல்ல வரும் பிரியாவின் அண்ணன் சிவாவை (அஜய்) பார்த்தவுடன் அதிர்ந்து போகிறார். பிரியாவின் அண்ணன் சிவா, மூன்று வருடங்களுக்கு முன்பு, ராகுலின் அக்காவான திவ்யாவைக் (சாயாசிங்) காதல் என்ற பெயரில் துன்புறுத்தியதற்காக அவரை அடித்திருக்கிறார். இதனால் சிவாவுக்கும் ராகுலுக்கும் முன்பே பகை இருந்து வருகிறது.
ஒருகட்டத்தில் பிரியா ராகுல் மீது ஏற்பட்ட காதலை வெளிப்படுத்துகிறார். இந்த காதலுக்கு அவரது அண்ணன் சிவா எதிர்ப்பு தெரிவிக்கிறார். இறுதியில், சிவாவை எதிர்த்து பிரியாவும் ராகுலும் எவ்வாறு இணைந்தார்கள் என்பதே படத்தின் மீதிக்கதை.